gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl pt gl gl gl gl gl gl gl sv en sv fr de de gl gl gl gl gl it gl gl gl gl gl gl es gl gl pt gl gl gl gl gl gl gl gl pt gl pt en ca gl gl pt
Vieiros: Galiza Hoxe - Salustiano Mato será o reitor da Universidade de Vigo
Sábado, 01 de outubro de 2022
O candidato de Alternativa Universitaria sumou o 52,6% dos votos, fronte á opción de Xaime Cabeza (Nova Universidade), que colleitou o 47,4%.
Tags: eleccións reitorado Salustiano Mato Universidade de Vigo Xaime Cabeza
Moi axustado. Así foi o resultado das eleccións da Universidade de Vigo nunha xornada na que tamén houbo un descenso na participación. O catedrático de Zooloxía, Salustiano Mato, referendou a hexemonía de Alternativa Universitaria no reitorado vigués e converteuse no quinto reitor da Universidade de Vigo. Obtivo o 52,6% dos votos ponderados, fronte ao 47,4% que sumou o seu opositor, Xaime Cabeza, por Nova Universidade.
Os comicios pecháronse coa participación máis baixa dos últimos anos en todos os sectores con dereito a voto, mais a diferencia entre ambos os dous candidatos foi das máis cortas da última década. Unha vez contabilizados e ponderados os votos, Alternativa seguirá gobernando nos campus de Vigo, Ourense e Pontevedra catro anos máis, que se veñen sumar aos reitorados de Domingo Docampo, que ostentou o cargo oito anos, e Alberto Gago (outros catro). En votos reais a diferencia foi de 117 papeletas: os profesores doutores (os que máis peso teñen no voto ponderado), o persoal docente e os estudantes apoiaron a Mato, mentres que Cabeza obtivo o respaldo maioritario entre os traballadores da administración e servizos.
O candidato de Nova Universidade xa adiantaba en Vieiros que apoiaría ao seu contrincante de ser o gañador, e así o referendou na xornada electoral cunha emotiva felicitación. Pola súa parte, Mato amosouse “encantado e agradecido” e adiantou que “chegou a hora de poñerse a traballar na consecución dos obxectivos marcados para os próximos catro anos”.
Podes consultar aquí os resultados por sectores e por campus / Universidade de Vigo
Eleccións na Universidade de Vigo: a "mudanza" necesaria
'Eu X Tano Mato'
Reorganización interna e relanzamento do campus ourensán, entre as propostas de Mato e Cabeza
UVIGO: dúas propostas para a futura pilotaxe da institución
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Mato será o quinto reitor da Uvigo
A RAG presenta un recurso contra o decretazo Edición xeral
No 25 de xullo, "que a fogueira do esprito siga quentando as vosas vidas" Edición xeral
Os recortes da Xunta en materia de prevención de incendios poñen en perigo os montes Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto